**Javno izlaganje strateške podloge - Strategije zelene urbane obnove Grada Pula - Pola do 2030. godine**

Dana, 17. listopada 2023. godine Grad Pula-Pola objavio je nacrt strateške podloge - Strategije zelene urbane obnove Grada Pula - Pola do 2030. godine na javno savjetovanje u trajanju od 30 dana.

Svi zainteresirani građani grada Pule i zainteresirana javnost do 16. studenoga 2023. godine mogu sudjelovati i na ovaj način u procesu unaprijeđenja ovog strateškog dokumenta kroz davanje prijedloga.

Zbog važnosti dokumenta i razvojnih politika Grada Pula-Pola s ciljem stvaranja održivog i otpornog grada, visoke kvalitete života, implementiranja zelene infrastrukture, smanjenja otpada, inovacija u kružnim materijalima i proizvodima, primjena načela eko dizajna kako bi se osigurala povezanost čovjeka i prirode za ugodan i zdrav okoliš i u skladu s načelima participativnog planiranja i sa Zakonom o pravu na pristup informacijama, Grad Pula-Pola u petak, 10. studenog 2023. godine organizira javno izlaganje s ciljem upoznavanja šire javnosti te pribavljanja mišljenja, primjedbi i prijedloga o nacrtu prijedloga strateške podloge - Strategije zelene urbane obnove Grada Pula - Pola do 2030. godine.

Javno izlaganje će se provesti 10. studenog 2023. godine od 13:00 do 15:00 sati u dvorani Županijske komora Pula - Hrvatska gospodarska komora, na adresi Carrarina ul. 5, 52100, Pula, a adresa elektroničke pošte na koju se mogu slati očitovanja zainteresirane javnosti je strategijazuo@pula.hr.

Savjetovanje sa zainteresiranom javnošću i svi prateći dokumenti objavljeni su na [ovoj poveznici](https://www.pula.hr/hr/eusluge/ekonzultacije/ekonzultacije-u-tijeku/116/strateska-podloga-nacrt-strategije-zelene-urbane-obnove-grada-pula-pola-do-2030-godine/).